32002R1164
L 170/48
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1164/2002 НА КОМИСИЯТА
от 28 юни 2002 година
за изменение на Регламент (ЕО) № 1646/2001 относно определянето на сумата на помощта за приспособяване и на допълнителната основна помощ за рафиниращата промишленост в сектора на захарта за пазарните години от 2002-2003 до 2005-2006
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) №1260/2001на Съвета от 19 юни 2001 относно общата организация на пазара в сектора на захарта (1), изменен с Регламент (ЕО) № 680/2002 на Комисията (2), и по-специално член 38, параграф 6 от него,
като има предвид, че:
(1)
Член 38, параграфи 1 и 3 от Регламент (ЕО) № 1260/2001 предвижда през пазарните години от 2001-2002 до 2005-2006 помощта за приспособяване да се предоставя като интервенционна мярка за рафиниращата индустрия на Общността за преференциална сурова захар от захарна тръстика, заедно с допълнителна основна помощ за сурова захар от захарна тръстика, произведена във френските отвъдморски департаменти.
(2)
Член 38, параграф 4 определя помощта за приспособяване и допълнителната помощ да може да се адаптират по начин, че да се отчитат икономическите тенденции в сектора на захарта, особено полетата за производство на бяла захар от цвекло и рафиниране на сурова захар от захарна тръстика. За 2001-2002 пазарна година и предишни пазарни години помощта за приспособяване и допълнителната помощ бяха определени, inter alia, въз основа на приложимия налог за съхранение. За 2001-2002 пазарна година компенсаторната система за разходи за съхранение беше отменена и въпросната помощ, определена въз основа на предположението, че балансът между производствения дял и рафиниращия дял не се е изменил вследствие на отмяната на горепосочената система и в очакване на проучване на икономическото развитие в двата сектора, с цел да се установи дали начинът, по който са се развивали двата дяла, гарантира продължаване на помощта за приспособяване и допълнителната помощ.
(3)
Извършените анализи водят до заключението, че помощта за рафиниращата промишленост следва да продължи да поддържа баланса с производството на бяла захар от цвекло по време на периода, за който се определят цените в захарния сектор, т.е. за пазарните години от 2002-2003 до 2005-2006. Нивото на помощта, определено за 2001-2002 пазарна година е пропорционално с развитието в ситуацията по-специално след отмяната на компенсаторната система за разходи за съхранение.
(4)
Управителния комитет по захарта не е представил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Член 3 от Регламент (ЕО) № 1646/2001 се заменя със следния текст:
„Член 3
1. Помощта за приспособяване и допълнителната основна помощ, посочени съответно в член 38, параграфи 1 и 3 от Регламент (ЕО) № 1260/2001, са определени в резултат от приспособяването, посочено в член 38, параграф 4, на 2,92 EUR на 100 кг захар, изразено като бяла захар, за пазарните години от 2002-2003 до 2005-2006.
2. Тази сума може да бъде адаптирана съгласно член 38, параграф 4 от Регламент (ЕО) № 1260/2001, в случаите когато икономическите условия, по-специално лихвения процент, преди началото на една от пазарните години са значително различни от съществуващите, когато сумата е била определена за първи път.“
Член 2
Настоящия регламент влиза в сила в деня на публикуването му в Официален вестник на Европейските общности.
Той се прилага от 1 юли 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 юни 2002 година.